বাঙালী মুসলমানের জীবনে বুদ্ধিবৃত্তিক এ লড়াইটি শুরু থেকেই গুরুত্ব পায়নি। ফলে তাদের চেতনার মানচিত্রে বেড়েছে ইসলামের পরাজয়। সে পরাজিত ভূমিটুকু দখল করে নিয়েছে সেক্যুলারিজম, জাতিয়তাবাদ, ফেরকাবাদ, সুফিবাদ, পীরতন্ত্র ও তাবলিগ জামায়াতের ধর্মবিশ্বাস। ফলে সুফি বা পীরের খানকায় বা তাবলিগ জামায়াতের ইজতেমায় লক্ষ লক্ষ মানুষের সমাগম হলেও বুদ্ধিবৃত্তির জিহাদে সৈনিক নেই। এর ফলে সৈনিক মিলছে অস্ত্রের জিহাদেও। ফলে বিজয় বেড়ে চলেছে শুধু শয়তানি শক্তির। অলস ও নিষ্ক্রীয়দের সহায়তা দেয়া মহান আল্লাহতায়ালার সূন্নত নয়।মুসলমানদের শুরু থেকেই লড়াই করে বাঁচতে ও বেড়ে উঠতে হয়েছে।যে কোন লড়াই বিপুল কোরবানি চায়।জান-মাল,শ্রম ও মেধার বিপুল বিনিয়োগের বরকতেই মুসলমানগণ বিশ্বশক্তিতে পরিণত হয়েছিল এবং ভেঙ্গেছিল নানা রূপ জাহিলিয়াতের শিকল। এটিই তো সিরাতুল মুস্তাকীম তথা জান্নাতের পথ। বাঙালী মুসলমানদের সামনেও কি এছাড়া ভিন্ন পথ আছে? ০৫/০৩/২০১৪